Diari Oficial de la Generalitat Valenciana


Sumari del DOGV 3832, del 08-09-2000 (2000/7224)

RESOLUCIÓ de 7 d'agost de 2000, del conseller d'Obres Públiques, Urbanisme i Transports, per la qual s'aprova definitivament la modificació del Pla General de València, al carrer de Rafael Cort.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3832

Data del DOGV
:   08-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7224


Data del document
:   07-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 7 d'agost de 2000, del conseller d'Obres Públiques, Urbanisme i Transports, per la qual s'aprova definitivament la modificació del Pla General de València, al carrer de Rafael Cort. [2000/M7224]
  
Vist l'expedient que fa referència a la modificació del Pla General de València, al carrer de Rafael Cort, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'ajuntament en la sessió realitzada el dia 29 d'abril de 1999. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 31 de març de 2000.
  
Segon
  
El projecte consta de memòria informativa i justificativa i plànols d'informació i d'ordenació.
  
Tercer
  
La Comissió Informativa va emetre, amb data 24 de setembre de 1999, un informe respecte d'un projecte de pla de reforma interior que contenia una modificació semblant a la de l'expedient de referència, en el sentit d'observar una falta d'idoneïtat de l'instrument de planejament proposat ?bàsicament per l'entitat i caràcter de la modificació pretesa-, encara que de caràcter favorable respecte del fons d'aquesta.
  
Quart
  
El municipi de València té un Pla General aprovat definitivament per la Comissió Territorial d'Urbanisme el 28 de desembre de 1988.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 24 de juliol de 2000, va emetre un informe relatiu al projecte de què tractem, i es compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisé
  
La Comissió Territorial d'Urbanisme de València, en la sessió realitzada el 27 de juliol de 2000, va adoptar l'acord següent: «Emetre un informe favorable de la modificació del Pla General de València en el carrer Rafael Cort i elevar al conseller d'Obres Públiques, Urbanisme i Transports, proposta d'aprovació definitiva».
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
La documentació està completa, als efectes del compliment del que estableix l'article 27 de la LRAU.
  
Segon
  
L'objecte de la modificació és el canvi de qualificació d'una parcel·la de sòl urbà de 480 m2 de superfície, passant de residencial ?adscrita en part a la zona ENS-1 i en part, a la zona UFA-1 Cases de poble- i espai lliure d'ús privat, a qualificar-lo de SP-6 adscrit a la zona ENS-1, per a possibilitar la construcció d'una església parroquial i dependències annexes, tot això, sense que hi haja increment de l'aprofitament privat.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39.1, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de general i concordant aplicació, resolc:
  
Aprovar definitivament la modificació del Pla General de València, al carrer de Rafael Cort.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen l'article 10 i el 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.